น้องใหม่สดใสปิ๊ง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 2 มิ.ย. 2553
2 มิ.ย. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 2 มิ.ย. 2553
...ปัจจัยภายนอก กดหุ้นไทยกลับบ้านเก่า ลงไปปิด 740.92 จุด ร่วง 9.51 จุด มูลค่าซื้อขาย 15,866 ล้านบาท 
...ต่างชาติกลับมาขายสุทธิ 1,056 ล้านบาท พอร์ตโบรกเกอร์ขาย 478 ล้านบาท
...ระยะปลอดภัยจากแรงขายหุ้นตัวใหญ่ รายย่อยพากันแห่ปลุกเก็งกำไรหุ้นใหม่สดซิงในตลาดเอ็ม เอ ไอ ทั้ง ธีระมงคล (TMI) และ ไซเบอร์แพลนเน็ต (CYBER) ตอนนี้ทำกำไรกันเป็นกอบเป็นกำ ราคาเหนือจองเกือบเท่าตัวแล้ว
...ไม่เฉพาะหุ้น 2 ตัวที่ทำให้ตลาด mai มีพรีเมียม เป็นที่สนใจขึ้นมาในขณะนี้พาหุ้นที่กำลังเข้าตลาดได้อานิสงส์ด้วย 
...คันทรี่ กรุ๊ป ดีเวลลอปเมนท์ (CGD) หรือที่คุ้นหู ดราก้อนวัน (D 1) ใช้สูตรเพิ่มทุนโดนใจสุดๆ สูตรที่ว่าคือ โดนแรก... เพิ่มทุนตามสิทธิ 2 หุ้นเดิมต่อ 1 หุ้นใหม่ รับไปเลยวอร์แรนต์ โดนที่ 2 รับฟรีอีก 1 หน่วย โดยไม่ต้องเพิ่มทุน สัดส่วน 9 หุ้นเดิมต่อ 1 วอร์แรนต์ เริ่มจองกันตั้งแต่บัดนาวถึง 11 มิ.ย.นี้ 
...“ภัทรียา เบญจพลชัย” ส่งไม้ต่อให้ “จรัมพร โชติกเสถียร” เอ็มดีตลาดหุ้นคนใหม่ รับช่วงในภาวะที่ตลาดต้องการคนชำนาญไอทีนำไปสู่การเปลี่ยนระบบซื้อขายเชื่อมโยงตลาดทุนโลก 
...“สุกิจ อุดมศิริกุล” ผู้ช่วยกรรมการผู้จัดการอาวุโส บล.นครหลวงไทย ย้ายค่ายก่อนควบรวม ไปเติบโตในเครือแบงก์ใหญ่ ฐานะมั่นคงไทยพาณิชย์ ในฐานะ หัวหน้าทีมกลยุทธ์ ฝ่ายวิจัยหลักทรัพย์ บล.ไทยพาณิชย์